शहादत दिवस पर 149 यूनिट रक्त संग्रह
जमशेदपुर | शहीदसांसद सुनील महतो के शहादत दिवस पर शनिवार को बारीडीह सामुदायिक भवन में रक्तदान शिविर का आयोजन किया गया। उदघाटन समारोह में पूर्व सांसद सुमन महतो, सिस्टर जेसी प्रमुख प्रशासक मर्सी अस्पताल, टिनप्लेट गुरुद्वारा के प्रधान तरसेम सिंह सेमे, बारीडीह के अमरजीत सिंह ने सुनील महतो के चित्र पर माल्यार्पण किया। कार्यक्रम के आयोजक कांग्रेस नेता आनंद बिहारी दुबे ने कहा कि सरेंडर करने के बाद शहीद सुनील महतो के हत्यारे का जिस तरह से महिमा मंडित किया गया वह बहुत निंदनीय है। शिविर में 149 यूनिट रक्त संग्रह किया गया। अंत में सामंतो कुमार ने धन्यवाद ज्ञापन किया।
hin_Deva hin_Deva